ตอนนี้มีอายุครรภ์ได้ 5 สัปดาห์ แต่มีเลือดสีน้ำตาลออกจากช่องคลอด แต่ไม่มีอาการปวดท้อง ไปพบมา บอกว่าถ้าไม่มีอาการปวดท้องก็ไม่เป็นไรลองซาวน์ดูก็ไม่เห็นเด็ก เลยฉีดยากันแท้งมาให้ แต่ก็ยังมีเลือดออกอยู่นิดๆ หนูควรทำยังใงต่อดีคะ ??
สวัสดีค่ะ การมีเลือดออกจากช่องคลอดขณะที่ทำการตั้งครรภ์นั้น อาจจะเกิดมาจาก ภาวะแทรกซ้อนของการตั้งครรภ์เช่น แท้งไม่ว่าจะเป็นแท้งคุกคามคือไม่ได้แท้งจริง แท้งไม่ครบ แท้งครบ ท้องนอกมดลูก หรือเลือดออกจากสาเหตุอื่นๆที่ไม่เกี่ยวกับการตั้งครรภ์เช่นมีเนื้องอกในมดลูกหรือปากมดลูก การติดเชื้อในช่องคลอดหรือปากมดลูกเป็นต้นโดยหลังการรักษา ควรสังเกตอาการ ถ้ายังมีเลือดออกทางช่องคลอดต่อเนื่อง ปวดท้องเยอะ ควรกลับไปพบแพทย์เพื่อตรวจซ้ำ โดยในระยะครรภ์ 5 สัปดาห์ อาจจะไม่เห็นตัวอ่อน แต่อาจจะเห็นถุงการตั้งครรภ์ในมดลูกด้วยการอัลตราซาวน์ทางช่องคลอดได้ ซึ่งอาจจะต้องทำเพื่อยืนยันว่าเป็นการตั้งครรภ์ในมดลูกตามปกติด้วยต่อไป ตอนนี้ควรงดการมีเพศสัมพันธ์ พักผ่อน งดการทำงานหนักๆ ไม่ซื้อยาปรับฮอร์โมนใดๆมาใช้เอง